CELEX: 32012R1224
Language: mt
Date: 2012-12-18 00:00:00
Title: Regolament tal-Kummissjoni (UE) Nru 1224/2012 tat- 18 ta’ Diċembru 2012 li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-koordinazzjoni ta’ sistemi ta’ sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004  Test b'relevanza għaż-ŻEE u għall-Isvizzera

19.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 349/45
            
         REGOLAMENT TAL-KUMMISSJONI (UE) Nru 1224/2012
   tat-18 ta’ Diċembru 2012
   li jemenda r-Regolament (KE) Nru 883/2004 tal-Parlament Ewropew u tal-Kunsill dwar il-koordinazzjoni ta’ sistemi ta’ sigurtà soċjali u r-Regolament (KE) Nru 987/2009 tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004
   (Test b'relevanza għaż-ŻEE u għall-Isvizzera)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1),
   Wara li kkunsidrat ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni ta’ sistemi ta’ sigurtà soċjali (2), u b’mod partikolari l-Artikolu 92 tiegħu,
   Billi:
   
               (1)
            
            
               Sabiex jitqiesu ċerti bidliet fil-leġiżlazzjoni ta’ ċerti Stati Membri, jew ix-xewqa tagħhom li tiġi ssimplifikata l-applikazzjoni tas-sistema ta’ koordinazzjoni tar-Regolament (KE) Nru 883/2004 u r-Regolament (KE) Nru 987/2009, l-Istati Membri ressqu talbiet lill-Kummissjoni Amministrattiva għall-Koordinazzjoni tas-Sistemi tas-Sigurtà Soċjali biex jiġu emendati ċerti Annessi mar-Regolament (KE) Nru 883/2004 u mar-Regolament (KE) Nru 987/2009.
            
         
               (2)
            
            
               Il-Kummissjoni Amministrattiva għall-Koordinazzjoni tas-Sistemi tas-Sigurtà Soċjali qablet mal-emendi mitlubin u ressqet proposti rilevanti lill-Kummissjoni biex tagħmel adattamenti tekniċi tal-Annessi.
            
         
               (3)
            
            
               Il-Kummissjoni tista’ taqbel mal-proposti rilevanti.
            
         
               (4)
            
            
               Ir-Regolament (KE) Nru 883/2004 u r-Regolament (KE) Nru 987/2009 għandhom għalhekk jiġu emendati skont dan,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 883/2004 huwa emendat kif ġej:
   
               (1)
            
            
               L-Anness VI huwa emendat kif ġej:
               
                           (a)
                        
                        
                           It-taqsimiet il-ġodda li ġejjin jiddaħħlu wara t-taqsima “IL-LATVJA”:
                           “L-UNGERIJA
                           Skont l-Att CXCI tal-2011 dwar il-benefiċċji għall-persuni b’kapaċità għax-xogħol mibdula u emendi ta’ ċerti testi oħrajn, mill-1 ta’ Jannar 2012:
                           
                                       (a)
                                    
                                    
                                       il-benefiċċju għar-riabilitazzjoni;
                                    
                                 
                                       (b)
                                    
                                    
                                       il-benefiċċju għall-invalidità.
                                    
                                 IS-SLOVAKKJA
                           Pensjoni tal-invalidità għal persuna li tkun saret invalida meta kienet wild dipendenti jew waqt l-istudji tagħha full-time għal dottorat meta kellha taħt is-26 sena u li tkun meqjusa li dejjem osservat il-perjodu meħtieġ ta’ assigurazzjoni (l-Artikolu 70(2), l-Artikolu 72(3) u l-Artikolu 73(3) u (4) tal-Att Nru 461/2003 dwar l-assigurazzjoni soċjali, kif emendat).”
                        
                     
                           (b)
                        
                        
                           Fit-taqsima “L-ISVEZJA”, “(l-Att 1962:381 kif emendat bl-Att 2001:489)” tiġi sostitwita minn “(il-Kapitolu 34 tal-Kodiċi tal-Assigurazzjoni Soċjali (2010:110)).”
                        
                     
                           (c)
                        
                        
                           It-taqsima “IR-RENJU UNIT” tiġi sostitwita minn dan li ġej:
                           “IR-RENJU UNIT
                           Impjieg u Konċessjoni ta’ Appoġġ
                           (a)   Il-Gran Brittanja
                           Parti 1 tal-Att dwar ir-Riforma tal-Welfare tal-2007.
                           (b)   L-Irlanda ta’ Fuq
                           Parti 1 tal-Att dwar ir-Riforma tal-Welfare (l-Irlanda ta’ Fuq) 2007.”
                        
                     
         
               (2)
            
            
               L-Anness VIII huwa emendat kif ġej:
               
                           (a)
                        
                        
                           Fil-Parti 1, it-taqsima “L-AWSTRIJA”, hija sostitwita minn dan li ġej:
                           
                                       (i)
                                    
                                    
                                       Il-punt “(c)” huwa sostitwit minn dan li ġej: “(c) L-applikazzjonijiet kollha għall-pensjonijiet tas-superstiti bbażati fuq kont tal-pensjoni skont l-Att dwar il-Pensjonijiet Ġenerali (General Pensions Act – APG) tat-18 ta’ Novembru 2004, bl-eċċezzjoni tal-każijiet fil-Parti 2.”
                                    
                                 
                                       (ii)
                                    
                                    
                                       Il-punt il-ġdid “(g)” li ġej huwa miżjud: “ (g) L-applikazzjonijiet kollha għall-benefiċċji skont l-Att dwar l-Assigurazzjoni Notarili tat-3 ta’ Frar 1972 — NVG 1972.”
                                    
                                 
                     
                           (b)
                        
                        
                           Fil-Parti 1, it-taqsima “L-ISVEZJA”, hija sostitwita b’dan li ġej:
                           “L-ISVEZJA
                           
                                       (a)
                                    
                                    
                                       L-applikazzjonijiet għal pensjoni ta’ garanzija f’forma ta’ pensjoni tal-irtirar (il-Kapitolu 66 u 67 tal-Kodiċi tal-Assigurazzjoni Soċjali (2010:110));
                                    
                                 
                                       (b)
                                    
                                    
                                       L-applikazzjonijiet għal pensjoni ta’ garanzija f’forma ta’ pensjoni tas-superstiti (il-Kapitolu 81 tal-Kodiċi tal-Assigurazzjoni Soċjali (2010:110));”
                                    
                                 
                     
                           (c)
                        
                        
                           Fil-Parti 2, it-taqsima l-ġdida li ġejja tiżded wara t-taqsima “IL-BULGARIJA”:
                           “ID-DANIMARKA
                           
                                       (a)
                                    
                                    
                                       Pensjonijiet personali;
                                    
                                 
                                       (b)
                                    
                                    
                                       Benefiċċji f’każ ta’ mewt (akkumulati abbażi ta’ kontribuzzjonijiet lill-Arbejdsmarkedets Tillægspension marbutin maż-żmien qabel l-1 ta’ Jannar 2002);
                                    
                                 
                                       (c)
                                    
                                    
                                       Benefiċċji f’każ ta’ mewt (akkumulati abbażi ta’ kontribuzzjonijiet lill-Arbejdsmarkedets Tillægspension marbutin maż-żmien qabel l-1 ta’ Jannar 2002) imsemmija fl-Att Ikkonsolidat dwar il-Pensjoni Supplimentari tas-Suq tax-Xogħol (Arbejdsmarkedets Tillægspension) 942:2009.”
                                    
                                 
                     
                           (d)
                        
                        
                           Fil-Parti 2, it-taqsima “L-ISVEZJA”, hija sostitwita minn dan li ġej:
                           “L-ISVEZJA
                           Pensjonijiet tad-dħul u pensjonijiet primjum (il-Kapitoli 62 u 64 tal-Kodiċi tal-Assigurazzjoni Soċjali (2010:110)).”
                        
                     
         
               (3)
            
            
               L-Anness IX huwa emendat kif ġej:
               
                           (a)
                        
                        
                           Fil-Parti I, fit-taqsima “L-ISVEZJA”, “(l-Att 1962:381)” hija sostitwita minn “(il-Kapitolu 34 tal-Kodiċi tal-Assigurazzjoni Soċjali (2010:110)).”
                        
                     
                           (b)
                        
                        
                           Fil-Parti II, fit-taqsima “IS-SLOVAKKJA”, jitħassar il-punt (b).
                        
                     
                           (c)
                        
                        
                           Fil-Parti II, it-taqsima “L-ISVEZJA”, hija sostitwita minn dan li ġej:
                           “L-ISVEZJA
                           Kumpens għall-mard u kumpens għall-attività f’forma ta’ kumpens ta’ garanzija (il-Kapitolu 35 tal-Kodiċi tal-Assigurazzjoni Soċjali (2010:110))
                           Pensjoni ta’ armla kkalkolata abbażi ta’ perjodi ta’ assigurazzjoni kreditati (il-Kapitolu 84 tal-Kodiċi tal-Assigurazzjoni Soċjali (2010:110)).”
                        
                     
         Artikolu 2
   Ir-Regolament (KE) Nru 987/2009 huwa emendat kif ġej:
   
               (1)
            
            
               Fl-Anness 1, fit-taqsima “SPANJA-PORTUGALL”, jitħassar il-punt (a).
            
         
               (2)
            
            
               L-Anness 3 jiġi emendat kif ġej:
               
                           (a)
                        
                        
                           It-Taqsimiet “L-ITALJA” u “MALTA” jitħassru.
                        
                     
                           (b)
                        
                        
                           Tiżdied taqsima ġdida “ĊIPRU” wara t-taqsima “SPANJA”.
                        
                     
         
               (3)
            
            
               Fl-Anness 5, tiżdied taqsima ġdida “ID-DANIMARKA” wara t-taqsima “IR-REPUBBLIKA ĊEKA”.
            
         Artikolu 3
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta’ Diċembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 166, 30.4.2004, p. 1.
   
      (2)  ĠU L 284, 30.10.2009, p. 1.